62020TJ0127_INF
A Törvényszék (negyedik tanács) 2021. szeptember 15‑i –Franciaország kontra ECHA
(T‑127/20. sz. ügy)
„REACH – Az anyagok értékelése – Alumínum‑klorid – Bázikus alumínium‑klorid – Alumínium‑szulfát – Az ECHA kiegészítő információkat kérő határozatai – A 1907/2006/EK rendelet 46. cikkének (1) bekezdése – A fellebbezési tanácshoz benyújtott fellebbezés – A fellebbezési tanács határozata alapjául szolgáló több indok – A határozatot igazoló indokok – A többi indok ellen irányuló jogalapok hatástalansága”
1.
Megsemmisítés iránti kereset – Jogalapok – A megtámadott aktus megsemmisítéséhez nem vezető jogalapok és kifogások – Hatástalan jogalapok
(EUMSZ 263. cikk)
(lásd: 32. pont)
2.
Megsemmisítés iránti kereset – Tárgy – Az érvelés több pillérén alapuló határozat, amelyek mindegyike elegendő ahhoz, hogy megalapozza annak rendelkező részét – Az ilyen határozat megsemmisítése – Feltételek
(EUMSZ 263. cikk)
(lásd: 33. pont)
3.
Bírósági eljárás – Keresetlevél – Alaki követelmények – A felhozott jogalapok rövid ismertetése – Hivatalból történő vizsgálat – A megtámadott határozat érdemi jogszerűségére vonatkozó, a felperes által fel nem hozott jogalapnak a Törvényszék által hivatalból történő vizsgálata – Kizártság
(EUMSZ 263. cikk; A Bíróság alapokmánya, 21. cikk, első bekezdés és 53. cikk, első bekezdés; a Törvényszék eljárási szabályzata, 76. cikk, d) pont)
(lásd: 35. pont)
4.
Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – Értékelési eljárás – Az Európai Vegyianyag‑ügynökségnek (ECHA) valamely anyag értékelése keretében kiegészítő információk kéréséről szóló határozata – A kért kiegészítő vizsgálat szükségessége – Az ECHA‑ra háruló bizonyítási teher – Terjedelem – Az arányosság elvének tiszteletben tartása – A kiegészítő információkérés tárgyát képező anyag vagy anyagok pontos azonosításának kötelezettsége
(1907/2006 európai parlamenti és tanácsi rendelet, (66) preambulumbekezdés és 46. cikk)
(lásd: 37–39., 43–46., 51., 52., 57. és 62. pont)
Tárgy
Az EUMSZ 263. cikk alapján az ECHA fellebbezési tanácsa 2019. december 17‑i, azon határozatának a megsemmisítése iránt benyújtott kérelem, amely hatályon kívül helyezte az ECHA három 2017. december 21‑i, azon határozatát, amelyek az érintett bejelentőket felhívták arra, hogy az alumínium‑klorid, a bázikus alumínium‑klorid és az alumínium‑szulfát értékelése keretében végezzenek el új teszteket (A‑003‑2018, A‑004‑2018 és A‑005‑2018. sz. egyesített ügyek).
Rendelkező rész
1)
A Törvényszék a keresetet elutasítja.
2)
A Francia Köztársaság maga viseli saját költségeit, valamint az Európai Vegyianyag‑ügynökség (ECHA), a Kemira Oyj és a Grace Silica GmbH részéről felmerült költségeket.
3)
A Németországi Szövetségi Köztársaság maga viseli saját költségeit.